kardosdrur/scandi-wiki huggingface dataset:
Emre Can

Emre Can (født 12. januar 1994) er en tysk fodboldspiller, der spiller som defensiv midtbane for Juventus. Han har spillet i Liverpool F.C. siden 3. juli 2014, men Bayer Leverkusen bekræftede allerede 5. juni 2014 at de kunne købe Emre Can hvis de opfyldte frikøbsklausulen.

Han har desuden spillet for Bayern München på både ungdomsniveau og som førsteholdsspiller og Eintracht Frankfurt som ungdomsspiller.

Referencer

Eksterne henvisninger 
 Emre Can  på spox.com
 Emre Can  på kicker.de
 

Fodboldspillere fra Tyskland
Fodboldspillere fra Eintracht Frankfurt
Fodboldspillere fra FC Bayern München
Fodboldspillere fra Bayer 04 Leverkusen
Fodboldspillere fra Liverpool F.C.
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Porbandar

Porbandar er en kystby i den indiske delstat Gujarat. Byen har omkring 133.000 indbyggere er nok mest kendt for at være fødselsstedet for Mahatma Gandhi og Suduma (ven af Krishna). Det er det administrative centrum for distriktet Porbandar

Eksterne henvisninger 

 

Byer i Gujarat
Havnebyer i Indien
Dværggås

Dværggåsen (Anser erythropus) er en fugl i familien af egentlige andefugle. Det er den mindste af de grå gæs. Dens længde er 56-66 cm. Vingefanget er 115-135 cm lang. Den kan leve i 10-15 år. Den yngler med en lille bestand i et arktisk bælte fra det nordlige Skandinavien mod øst gennem Sibirien til Beringshavet. Dværggåsens fjerdragt ligner blisgåsens. Øjenlågsrandene er dog karakteristisk gule og blissen på panden er tydeligere.

Internationalt rødlistet 
Dværggåsen er internationalt rødlistet som sårbar (VU), fordi bestanden på kort tid er formindsket i dens russiske kerneområde.

Billeder

Kilder 
 Dansk Ornitologisk Forening: Dværggås (Anser erythropus). Arkiveret udgave: archive.org.
 R. Hørring (1875 – 1943). Danmarks Fauna. Fugle I. Andefugle og Hønsefugle, side 193-195. Gads Forlag/Dansk naturhistorisk Forening 1919.
 BirdLife International (2014) Species factsheet: Anser erythropus

Referencer 

Fugle fra Skandinavien
Gæs
Norske Løve (ostindiefarer)

Norske Løve også kendt som Norska Løva eller Nordische Lowe, var en ostindiefarer bevæbnet med 36 kanoner fra rederiet Ostindisk Kompagni, der forliste på Færøerne den 31. december 1707. Skibet afgik fra København den 4. december 1707 og ramtes af adskillige uheld og havarier, før det strandede ved Lambavik. Omkring 100 mand kom levende i land. Vraget blev begravet under et stenskred. Forliset er emnet for sange, kvad og sagn. Klokken blev bjerget og hænger i Tórshavn Domkirke sammen med en model af skibet. En anden model er ophængt i kirken i Eiði. Klokken i domkirken menes at være kommet til kirken i 1708. Klokken har indskriften: "Danscke Ostindische Compagnies Scheb Nordische Lowe 1704". Dens højde er 30 cm, og dens tværmål er 41,5 cm. Klokken kaldes Norske Løve.

Historie 
Norske Løve forlod København den 4. december 1707 under kaptajn Roluf Meinckes befaling. Det skulle sejle nord om Skotland og ud i Atlanterhavet og videre om Kap Det Gode Håb til Trankebar, hvor den skulle lade krydderier, te og andet gods og bringe det tilbage. Den 18. december blev skibet i en storm ramt af et lynnedslag, som beskadigede stormasten så meget, at den næste dag måtte kappes og smides overbord. Derved blev også mesanmasten ødelagt. Midt på dagen den 19. december blev skibet ramt af en kæmpebølge, som kostede 14 sømænd livet og som førte til at skibet fik endnu flere skader. Under en følgende storm den 25. december blev skibet vest for Hebriderne slået ud af kurs, og strandede endelig den 31. december 1707 ud for Lamba ved Eysturoys østkyst. Cirka 100 mand overlevede. Også en del af skibets last blev bjærget. Om natten begravede nedfaldne klippestykker resten af vraget og strandgodset.

På trods af den søretslige undersøgelse i Tórshavn florerer der stadig legender om skibets undergang og sin last. Selvom der ofte er foretaget dykninger for at finde vraget og den formodede guldskat, er der ikke i nutiden fundet genstande der med sikkerhed an føres tilbage til ostindiefareren Norske Løve.

Den danske flåde har gennem tiden haft elleve skibe der er navngivet Norske løve.

Literatur 
 Bjarni Åkesson Filholm: Norske Løve. Stolt skib - krank skæbne. Forlaget Nautilus, Frederiksværk, 2006
 Óli Egilstrøð: Úr Eiðis søgu. Grunnurin Lækjan, Eiði, 2004,  (færøsk.)
 Árni Dahl: Søga og stev, Bd. 2. Fannir, Tórshavn, 1997,  (færøsk.)
 Norska Løva  (PDF; 129 kB)

Kilder og henvisninger 
 Norske Løve - stolt skib, krank skæbne / Bjarni Åkesson Filholm
 Kvad om forliset 

Skibe fra Norge
Færøernes historie
Jon Flanagan

Jonathon Patrick "Jon" Flanagan (født 1. januar 1993) er en engelsk fodboldspiller, der spiller som forsvarer i HB Køge. Flanagang blev præsenteret hos klubben d. 15. Juli, 2021.  

Flanagan har tidligere spillet for Rangers F.C.

Han spillede tidligere for Liverpool, hvor han debuterede i en 3–0-sejr over Manchester City den 11. april 2011 i en alder af 18. 

Flanagan har (pr. april 2018) spillet én kamp for Englands landshold.

Privat 
Flanagan blev arresteret efter at have indrømmet, at han overfaldt sin kæreste under en bytur d. 22. december 2017. 

D. 18. januar 2018 blev han idømt et års samfundstjeneste med 40 timers ubetalt arbejde og to mindre bøder på ca. 700 kr.

Referencer

Eksterne henvisninger 

Fodboldspillere fra England
Fodboldspillere fra Liverpool F.C.
Personer fra Liverpool
Saint James (Trinidad og Tobago)

Saint James er en forstad til Trinidad og Tobagos hovedstad Port of Spain.

Rapperen Nicki Minaj er født i denne forstad.

Port-of-Spain
Forstæder
Gypsy (musikgenre)

Romamusik (ofte omtalt som gypsy eller sigøjnermusik, der betragtes som en nedsættende term) er musikken romaer, der havde deres oprindelse i det nordlige Indien, udøver. Romaerne er i dag hovedsageligt bosat i Europa.

Historisk set er musikken nomadisk. Romaer har længe fungeret som entertainere og håndværkere. Mange steder, hvor romaer bor, er de blevet kendt som musikere. De store afstande romaerne har rejst, har medført et væld af påvirkninger, startende med indiske rødder og tilføjet elementer af græske, arabiske, persiske, tyrkiske, serbiske, tjekkiske, slaviske, rumænske, tyske, hollandske, franske og spanske musikpåvirkninger.

Det er vanskeligt at fastlægge stilarten for romamusik, da der er mange forskelle i de melodiske, harmoniske, rytmiske og formelle strukturer fra område til område. Sangtekster til romasange er ofte sunget på en eller flere dialekter af sproget romani, og dans ledsager ofte roma-musikudøvelse.

Der er en stærk tradition for romamusik i Central- og Østeuropa, navnlig i lande som Ungarn, Rumænien og det tidligere Jugoslavien.

Lautari 
Lautari () er traditionelle romamusikere fra Rumænien og Moldova. De danner grupper af 4-10 musikere. I Valakiet kaldes grupperne for Taraf. Grupperne spiller ofte på:
 panfløjte, der sandsynligvis ankom med tyrkerne. I gammel lăutarimusik anvendtes panfløjte næsten altid, men bruges sjældent i dag.
 Violin er altid populær blandt lăutarimusikkere.
 kontra violin
 kontrabas benyttes ofte af tarafmusikere, men langt mindre blandt lăutarimusikere.
 cobza / lauta, et instrument ligner en lut, der har en kort hals og bruges primært til rytmisk akkompagnement.
 cimbalom erstattede cobza, men har flere funktioner.
 harmonika er meget populær i den moderne lăutarimusik.
 klarinet bruges især i sydlige urban lăutarimusik.
 tárogató bruges især i Banat, i dag har saxofonen stort set erstattet tárogató.
 messinginstrumenter bruges især i Moldavien, fra Østrigsk påvirkning.
Lăutarimusikere benytter sjældent blæseinstrumenter i bondemusik, men nogle lăutarimusikere der fløjte ("fluier") eller sækkepibe ("cimpoi").

I dag benytter nogle lăutari balndt andet også elektriske, elektroniske og halvakustiske instrumenter, diverse keyboardinstrumenter, herunder elektriske harmonikaer, elektriske og halvakustiske guitarer og basser.

Lăutarimusik spiller en vigtig rolle ved blandt andet rumænske bondebryllupper, dåb, begravelse, og firmafester. De fleste af deres tekster er på rumænsk, andre er på romani.

Eksterne henvisninger 
 Det største arkiv af romamusik på Internettet - 100.000 romasange, hentet 24. maj 2015

Roma musik
Musik fra Rumænien
Musik fra Ungarn
Hilgermissen

Hilgermissen
er en kommune med knap 2150 indbyggere (2012), beliggende i den nordlige del af Landkreis Nienburg/Weser, i den tyske delstat Niedersachsen.

Geografi 
Hilgermissen er den nordligste kommune i Samtgemeinde Grafschaft Hoya. Den idylliske sø Alveser See ligger mellem landsbyerne Eitzendorf og Magelsen, og er en tidligere flodarm af Weser; Denne danner kommunegrænsen mod øst, og en del af grænsen mod syd.

Inddeling 
I kommunen ligger landsbyerne:
 Eitzendorf
 Heesen
 Hilgermissen
 Magelsen
 Mehringen
 Ubbendorf
 Wechold
 Wienbergen

Eksterne kilder/henvisninger 

 Om Hilgermissen på Samtgemeindens websted
Alberto Moreno

Alberto Moreno Pérez (født 5. juli 1992) er en spansk fodboldspiller, der spiller som venstre back for Villarreal. Han debuterede for Liverpool i 1-3-nederlaget til Manchester City på Etihad Stadium i anden spillerunde. I runden efter, den 31. august 2014, mod Tottenham Hotspur scorede Moreno sit første mål i det 60. minut til stillingen 3-0, hvilket også var slutresultatet.

Inden han skiftede til Liverpool, spillede Alberto Moreno i Sevilla.

Referencer

Eksterne henvisninger 
 Alberto Moreno på bdfutbol.com
 Alberto Moreno på futbolme.com

Fodboldspillere fra Spanien
Fodboldspillere fra Sevilla FC
Fodboldspillere fra Liverpool F.C.
Kurt Zouma

Kurt Happy Zouma (født 27. oktober 1994) er en fransk fodboldspiller, der spiller som midterforsvar for den engelske klub West Ham. Han har også tidligere spillet i hjemlandet for Saint-Étienne.

I januar 2014 blev han udnævnt af The Guardian som en af de ti mest lovende spillere i Europa.

Referencer

Eksterne henvisninger 

 

Fodboldspillere fra Frankrig
Deltagere ved det europæiske mesterskab i fodbold 2020
Fodboldspillere fra AS Saint-Étienne
Fodboldspillere fra Chelsea F.C.
Fodboldspillere fra Stoke City F.C.
Personer fra Lyon
Patienterstatningen

Patienterstatningen er en uafhængig forening, der blev etableret 1. juli 1992, som følge af at Patientforsikringsloven gjorde det muligt at få tilkendt erstatning for behandlingsskader i sundhedsvæsenet og lægemiddelskader. Foreningen skiftede i 2014 navn fra Patientforsikringen.

Ordningen finansieres af sygehusene selv. Lignende ordninger findes i de øvrige nordiske lande. Sverige var i 1975 det første land, der indførte en patientforsikring.

Omkring en fjerdedel af alle ansøgninger til Patienterstatningen fører til erstatning. Patientskadeankenævnet fungerer som klageinstans for de afgørelser, Patienterstatningen træffer.

Regionsrådene udpeger 6 af de 8 medlemmer af Patienterstatningens bestyrelse. Formand og næstformand siden 2010 er Poul-Erik Svendsen og Bo Libergren. Direktionen ledes af direktør Karen-Inger Bast.

Se også 
 Norge: 
 Sverige: Patientförsäkringsföreningen

Kilder

Eksterne henvisninger 
 Patienterstatningens hjemmeside

Sundhedsvæsen i Danmark
Foreninger fra Danmark
Jonathan Hill

Jonathan Hopkin Hill, baron Hill of Oareford, CBE, PC (født 24. juli 1960 i London) er en britisk politiker fra partiet Konservative.

Biografi 
Hill er uddannet i historie fra Trinity College ved Cambridge Universitet.

Han var landets minister for skoler i 2010-2013 og leder af Overhuset i 2013-2014.

Den 10. september 2014 blev Lord Hill udpeget som kandidat for Storbritannien til posten som EU-kommissær for finansiel stabilitet Junckers kommende kommission.

Udmærkelse 
  CBE (1995)
  Baron (2010)

Eksterne henvisninger 
 www.bbc.co.uk 
 Debrett's People of Today
 Pressemeddelelse af baron Hill
 www.europarl.europa.eu

Kilder 

Personer fra London
Britiske konservative politikere
Ministre fra Storbritannien
Kanslere af hertugdømmet Lancaster
Forfattere fra Storbritannien
Life peers
Conservative life peers
Europa-Kommissærer fra Storbritannien
Ledere af Overhuset
Stoppeæg

Et stoppeæg er et træredskab, der benyttes under arbejdet med at stoppe strømper.

Trods navnet har redskabet ikke altid form som et æg men oftest som en paddehat. Stilken/skaftet kan ofte skrues af og er hult, så det kan indeholde et par stoppenåle. Stoppeægget kan være malet, så det ligner en rød fluesvamp, men det er ikke altid tilfældet.

Ægget anbringes inde i strømpen, så hullet ligger udstrakt oven på toppen af ægget. Derved er det nemmere at udføre stoppearbejdet; strømpen holdes udspilet, og ægget fungerer som modhold for nålen.

Et stoppeæg var tidligere en nødvendig del af en ung piges udstyr, men benyttes næppe meget i dag. Indtil for få år siden, kunne man stadig købe stoppeæg hos Salling.

Håndarbejde
Strømper
List (flertydig)

List har flere betydninger:
 List - bl.a. krigslist.
 List (landsby) - landsby på øen Sild.
 List - efternavn i Danmark.
Non-commissioned officer

NCO står for Non Commisioned Officer. På Dansk stregbefalingsmand eller befalingsmand i sergentgruppen. Gruppen er på mellemleder niveau i forsvaret. Laveste grad i Danmark er korporal. Derefter sergent, oversergent og senior sergent til chefsergent. Sergenter uddannes på sergentskoler, og avancement sker ved udvælgelse og kurser. Inden begrebet sergent indførtes i det danske forsvar, blev gruppen betegnet som fenrikker og officianter. Der er forskellige måder at udvælge sergenter på: nogle lande anvender udnævnelse i geleddet på merit; dvs. uden skole eller kursus. Andre anvender avancement gennem kurser. Lederuddannelserne til officersgraderne sker næsten alle vegne ved regulær skoling på officersskoler. De mest kendte er Sandhurst i England, Frederiksberg i Danmark og West Point i USA.

Militære titler
Hoyerhagen

Hoyerhagen er en kommune med ca. 1000 indbyggere (2012), beliggende i den nordvestlige del af Landkreis Nienburg/Weser, i den tyske delstat Niedersachsen.

Geografi 
Hoyerhagen ligger i Samtgemeinde Grafschaft Hoya nordvest for Hoya. I kommunen ligger det geografiske midtpunkt i Niedersachsen, iflg. en opmåling i 2001. 23. maj 2003 opsatte man en ca. 1,5 m høj sten på stedet. Hoyerhagen ligger ved jernbanen Eystrup–Syke, som nu fungerer som museumsjernbane.

Eksterne kilder/henvisninger 

 Om Hoyerhagen på Samtgemeindens websted
Schweringen

Schweringen er en kommune med knap 800 indbyggere (2012), beliggende i den nordlige del af Landkreis Nienburg/Weser, i den tyske delstat Niedersachsen.

Geografi 
Schweringen kommune i den sydlige del af Samtgemeinde Grafschaft Hoya. I kommunen ligger landsbyerne Schweringen, Eiße og Holtrup. Floden Weser løber gennem kommunen.

Eksterne kilder/henvisninger 

 Om Schweringen på Samtgemeindens websted
Marco Priis Jørgensen

Marco Priis Jørgensen (født 2. juni 1991 i Danmark) er en dansk fodboldspiller, der spiller for Mjøndalen Idrettsforening i den norske Tippeliga.

Ungdoms karriere 
Marco Jørgensen er en 190 centimeter høj keeper, som blandt andet har optrådt for Hvidovre i U/19 Ligaen. Inden da, spillede han også for B.93.

Klubkarriere

Long Island RR 
Jørgensen flyttede til USA, for at gå på College og uddanne sig. Han valgte at fortsætte med fodbolden, og spillede collegefodbold for Long Island Roughriders.

HB Køge 
Da keeper Frederik Due i slutningen af 2010/11 sæsonen blev skadet, skulle HB Køge ud og styrke målmandsposten til det sidste stykke tid af sæsonen. Valget faldt på Jørgensen, og skiftet blev offentliggjort på HB Køges hjemmeside den 17. maj 2011. Han skrev dog kun under på en amatør kontrakt.

Der gik ikke ret lang tid, før klubben meddelte, at den ny-hentede keeper skulle forlade klubben. Det blev offentliggjort allerede den 31. maj 2011, dog gældende fra 1. juni 2014.

Long Island RR 
Efter sit forholdsvise korte ophold i HB Køge, vendte han tilbage til sit collegefodbold.

Han spillede i alt 4 år i USA, inden han skiftede tilbage til Danmark.

FC Midtjylland 
Den 18. august 2014 bekræftede FCM på deres hjemmeside, at de havde hentet Jørgensen på en 1-årig kontrakt. Han blev tildelt nummer 25.

Året efter rejste han til Norge.

Referencer

Eksterne henvisninger 
 Marco Priis Jørgensen på transfermarkt.com
 Marco Priis Jørgensen på fcm.dk

Fodboldspillere fra Danmark
Fodboldspillere fra HB Køge
Fodboldspillere fra FC Midtjylland
Warpe

Warpe er en kommune med knap 800 indbyggere (2012), beliggende i den nordlige del af Landkreis Nienburg/Weser, i den tyske delstat Niedersachsen.

Geografi 
Warpe er en kommune i den sydvestlige del af Samtgemeinde Grafschaft Hoya. Bückener Mühlenbach løber gennem kommunen, og langs den findes flere nedlagte, nogle forfaldne og andre restaurerede vandmøller.

Inddeling 
I kommunen ligger landsbyerne
 Helzendorf
 Nordholz
 Warpe
 Windhorst

Eksterne kilder/henvisninger 

 Om Warpe på Samtgemeindens websted
Resenlund

Resenlund er et tidligere tuberkulosesanatorium i Skive, hvor der i dag er boliger. Resenlund blev opført i 1904, ophørte som tuberkulosesanatorium i 1958, hvorefter Åndsvageforsorgen overtog stedet. Senere har der været drevet flygtningecenter på stedet. I dag huser bygningerne boliger.

Eksterne henvisninger 
 Bygningsværker i Skive

Bygninger, konstruktioner og anlæg i Skive
Etableret i 1904
Thorvald Klaveness

Thorvald Klaveness (født 22. september 1844 i Sandeherred, død 17. februar 1915 i Kristiania) var en norsk præst. Han var farbror til Thoralv Klaveness.

Klaveness blev student 1862, cand. theol. 1867 og lærer ved Nickelsens pigeskole i Kristiania, 1868 redaktør af Fædrelandet og dets gølgeblad Hjemmets og Arbejderens Ven sammen med P. Hærem. 1874 blev han residerende kapellan til Eidsberg, 1882 i Fredrikshald, 1892 sognepræst til Oslo Menighed i Kristiania, hvorfra han 1898 blev befordret til Frogner Menighed i samme by. Klaveness hørte til den nyere skole af norske præster, som med grundige studier i teologi forenede et opladt syn for det praktiske kristenlivs krav (indremission, sociale reformer, arbejderspørgsmål) og sans for det borgerlige samfundslivs rent humane interesser. Som teolog og forkynder tilhørte han oprindelig den pietistiske vækkelsesretning, men i sine senere år var han en afgjort tilhænger af den såkaldte "opdragelseskristendom", som lægger hovedvægten på kristenlivets stille vækst under den daglige kristelige påvirkning i hjem, skole og kirke. Derfor blev det en livsopgave for Klaveness at skaffe folket og dets lærere god og tidsmæssig religionskundskab. Han udgav lærebøger i religion, som fik en meget stor udbredelse (Forklaring over Luthers lille katekismus, Bibelhistorie for Middelskolen«, Bibellære for Gymnasier og Lærerskoler, Vejledning til Brugen af min Forklaring). Han var en meget søgt Prædikant, og hans prædikensamlinger fandt mange læsere (Evangeliet forkyndt for Nutiden, 4. oplag 1905; Ny Prædikener til alle Kirkeaarets Helligdage, 1915). I sine senere år gik han mere og mere over til den liberale teologi, men holdt dog altid fast på den apostoliske trosbekendelse. Intet menneskeligt var ham uvedkommende, og sin levende interesse for kultur- og samfundsspørgsmål har han lagt for dagen i en vældig litterær produktion, særlig i de to tidsskrifter, han var med at grundlægge, nemlig For Kirke og Kultur (1894, sammen med Chr. Bruun) og Norsk Kirkeblad (1908), som blev den liberale teologis kirkelige organ i Norge. Klaveness havde altid været interesseret for statskirkens organisation, og 1908 blev han formand i den kirkekommission, som fik i opdrag blandt andet at fremsætte forslag i den retning. Han fastholdt det gamle reformprogram, at statskirken skulde organiseres af staten, og afviste "den frie folkekirke", hvis princip er, at kirken med statens tilladelse organiserer sig selv. Som formand i Kirkekommissionen udførte Klaveness et omfattende arbejde, da han selv skrev alle flertalsindstillinger. Men under disse anstrengelser blev han angrebet af den sygdom (kræft), som endte hans liv.

Kilder 

 

Præster fra Norge
Faglitterære forfattere fra Norge
Dansksprogede forfattere fra Norge
Nordmænd i 1800-tallet
Nordmænd i 1900-tallet
Personer døde af kræft
Thoralv Klaveness

Thoralv Klaveness (12. april 1866—2. februar 1937) var en norsk forfatter.

Klaveness, der var redaktør og ejer af Vestfold i Sandefjord indtil 1906, har skrevet digte, dramaer, fortællinger og givet på selvsyn grundede skildringer af nordmænds liv i Amerika. Klaveness gjorde sig i sin tid stærkt bemærket ved energisk arbejde for frifindelse af Thorvald Sletten, hvem han anså uskyldig dømt for mord.

Thoralv Klaveness' farbror var præsten Thorvald Klaveness (1844-1915).

Kilder 

 

Chefredaktører fra Norge
Romanforfattere fra Norge
Digtere fra Norge
Dramatikere fra Norge
Dansksprogede forfattere fra Norge
Nordmænd i 1800-tallet
Nordmænd i 1900-tallet
Helge Vagn Jacobsen

Helge Vagn Jacobsen (født 27. juni 1963 ) er en dansk politiker for Radikale Venstre. Helge Vagn Jacobsen blev ved Folketingsvalget i 2011 anden suppleant i Nordsjællands Storkreds med 397 personlige stemmer.

Ved Margrethe Vestagers mandatledlæggelse i forbindelse med at hun blev udpeget som EU-kommisær, indtrådte Helge Vagn Jacobsen i Folketinget hvor han sad frem til Folketingsvalget 2015.

Baggrund 
Helge Vagn Jacobsen er uddannet i statskundskab (cand.scient.pol.) og kommer fra en stilling som vicedirektør i økonomiforvaltningen i Københavns Kommune.

Henvisninger 

Folketingsmedlemmer i 2010'erne
Personer fra Humlebæk
Tidligere folketingsmedlemmer fra Det Radikale Venstre
Loti

Loti (flertal: maloti) er valutaen i Lesotho. Loti er underinddelt i 100 lisente (ental: sente). ISO 4217-koden for loti er LSL.

Lesotho er i møntunionen Common Monetary Area (CMA) med Sydafrika, Swaziland og Namibia, og loti er låst til sydafrikanske rand, swazilandske lilangeni og namibiske dollar i forholdet 1:1.

Loti blev indført i 1980. Før da brugtes rand, som fortsat også er gyldigt betalingsmiddel i Lesotho.

Referencer 

Møntenheder fra Afrika
Lesothos økonomi
Lilangeni

lilangeni (flertal: emalangeni) er valutaen i Swaziland. lilangeni er underinddelt i 100 cents. ISO 4217-koden for lilangeni er SZL.

Swaziland er i møntunionen Common Monetary Area (CMA) med Sydafrika, Lesotho og Namibia, og lilangeni er låst til sydafrikanske rand, lesothiske loti og namiske dollar i forholdet 1:1.

Lilangeni blev indført i 1974. Før da brugtes rand, som fortsat også er gyldigt betalingsmiddel i Swaziland (det gjaldt dog ikke formelt i perioden 1986-2003).

Referencer 

Møntenheder fra Afrika
Swazilands økonomi